LV Eiropas Savienības Oficiālais Vēstnesis C 160/19

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2009/C 160/08

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

KOPSAVILKUMS

PADOMES REGULA (EK) Nr. 510/2006

“IRPINIA – COLLINE DELL’UFITA”

EK Nr. IT-PDO-0005-0500-28.09.2005

ACVN ( X ) AĢIN ( )

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais departaments dalībvalstī:

Nosaukums: Ministero delle Politiche Agricole e Forestali

Adrese:

Via XX Settembre n. 20 00187 ROMA ITALIA

Tel. +39 0646655104

Fakss +39 0646655306

E-pasts: saco7@politicheagricole.it

2. Grupa:

Nosaukums: Consorzio di Produzione e Valorizzazione Olio Extra Vergine d’Irpinia «Irpinia — Colline dell’Ufita»

Adrese:

Vico Lapronia, 8 83031 Ariano Irpino (AV) ITALIA

Tel. +39 0825824955

Fakss +39 0825824955

E-pasts: info@coprovoli.com

Sastāvs: ražotāji/pārstrādātāji ( X ) citi ( )

3. Produkta veids:

1.5. grupa. Eļļas un tauki – neapstrādāta olīveļļa

4. Specifikācija:

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums:

“Irpinia – Colline dell’Ufita”

4.2. Apraksts:

Laižot tirdzniecībā neapstrādātu olīveļļu “Irpinia – Colline dell’Ufita”, tai jābūt ar šādām fizikālajām, ķīmiskajām un organoleptiskajām īpašībām.

Krāsa: no salmu dzeltenas līdz vairāk vai mazāk koši zaļai.

Organoleptiskās īpašības Rādītāji Vidējā vērtība (1) Defekti 0 Augļu aromātiskums 3–6 Rūgtums 2–6 Pikantums 2–6 Tomātu piegarša 2–5

Fizikāli ķīmiskās īpašības Skābums, % – zemāks par vai vienāds ar 0,5. Peroksīdu skaitlis mekv. aktīvā O2/kg – zemāks par vai vienāds ar 10. Ekstinkcijas koeficients ultravioletajā spektra daļā K232 (ar viļņu garumu 232 nm) – zemāks par vai vienāds ar 2,2. Ekstinkcijas koeficients ultravioletajā spektra daļā K270 (ar viļņu garumu 270 nm) – zemāks par vai vienāds ar 0,2. Ekstinkcijas koeficienta izmaiņa (ΔK) – zemāka par vai vienāda ar 0,01. Kopējais polifenolu saturs – lielāks par vai vienāds ar 100 ppm.

4.3. Ģeogrāfiskais apgabals:

Aizsargātā cilmes vietas nosaukuma “Irpinia – Colline dell’Ufita” olīveļļas ražošanas apgabals ietver Kampānijas reģiona Avellino provinces šādu pašvaldību administratīvo teritoriju: “Ariano Irpino”, “Bonito”, “Carife”, “Casalbore”, “Castel Baronia”, “Castelfranci”, “Flumeri”, “Fontanarosa”, “Frigento”, “Gesualdo”, “Greci”, “Grottaminarda”, “Lapio”, “Luogosano”, “Melito Irpino”, “Mirabella Eclano”, “Montaguto”, “Montecalvo Irpino”, “Montefusco”, “Montemiletto”, “Paternopoli”, “Pietradefusi”, San Nicola Baronia, San Sossio Baronia, “Sant’Angelo all’Esca”, “Savignano Irpino”, “Scampitella”, “Sturno”, “Taurasi”, “Torella dei Lombardi”, “Torre le Nocelle”, “Trevico”, “Vallata”, “Vallesaccarda”, “Venticano”, “Villamaina”, “Villanova del Battista un Zungoli”.

4.4. Izcelsmes apliecinājums:

Jāpārrauga visi ražošanas procesa posmi, katrā no tiem reģistrējot ievestos un izvestos produktus. Šādā veidā un reģistrējot audzēšanai izmantotos zemes gabalus, lauku saimniecības, eļļas spiestuves un iepildīšanas uzņēmumus attiecīgos sarakstos, kurus pārvalda kontroles iestāde, kā arī ziņojot kontroles iestādei par saražoto produktu daudzumiem, tiek garantēta produkta izsekojamība. Visas personas, fiziskās vai juridiskās, attiecīgajos sarakstos pārbauda kontroles iestāde, kā noteikts produkta specifikācijā un attiecīgajā kontroles plānā.

4.5. Ražošanas metode:

ACVN “Irpinia – Colline dell’Ufita” neapstrādāto olīveļļu iegūst no olīvām, kuras aug olīvbirzīs, ko attiecīgajā lauksaimniecības uzņēmumā veido šādu šķirņu olīvkoki: “Ravece” – vismaz 60 %, “Ogliarola”, “Marinese”, “Olivella”, “Ruveia”, un “Vigna della Corte” (bez citu šķirņu piejaukuma var ar citu šķirņu piejaukumu) – nepārsniedzot 40 %; iespējama arī “Leccino” un “Frantoio” šķirņu izmantošana, taču nepārsniedzot 10 %. Mēslošanai ir atļauts izmantot organiskos un/vai mākslīgos mēslus. Augsni apstrādā mehāniski, uzarot tās virskārtu, tādējādi arī apkarojot nezāles. Pieļaujams veidot zālāju. Olīvkokus parasti stāda sausā augsnē, tomēr īpaši sausos gados pieļaujama attiecīgi pielāgota apūdeņošana. Apstrāde ar pesticīdiem jāveic, ievērojot Kampānijas reģiona pašvaldības izdoto augu aizsardzības specifikāciju. Olīvu raža jānovāc ar rokām vai izmantojot mašīnas, ar nosacījumu, ka uz zemes nepaliek nobiruši kauleņi. Jebkurā gadījumā jāizmanto tīkli vai citas sistēmas nobirušo olīvu uztveršanai, turpretim ir aizliegts uzlasīt olīvas, kas nobirušas uz zemes vai uz pastāvīgajiem tīkliem. Ir aizliegts izmantot ķīmiskus produktus, kas izraisa vai sekmē augļu atdalīšanos no koka (priekšlaicīgas nobiršanas stimulatori). Olīvas jātransportē caurumotās kastēs vai cietos, caurumotos konteineros. Transportējot un uzglabājot olīvas, ir stingri aizliegts izmantot maisus neatkarīgi no to izgatavošanā izmantotā materiāla. Olīvu raža nedrīkst pārsniegt 60 kg no koka. Olīveļļas maksimālais iznākums nedrīkst pārsniegt 20 % no olīvas masas. Līdz eļļas spiešanai, kam jānotiek 48 stundu laikā pēc ražas novākšanas, olīvas jāuzglabā eļļas spiestuvē labi vēdināmās telpās, cietos un caurumotos konteineros. Eļļu drīkst ekstrahēt tikai ar mehāniskiem un fiziskiem līdzekļiem, kas ļauj iegūt olīveļļu, kurā iespējami labāk saglabājušās augļiem sākotnēji piemītošās raksturīgās īpašības. Ir aizliegts izmantot pārstrādes metodi, ko sauc par “ripasso” (“pārfiltrēšana”), turklāt eļļas ekstrakcijas laikā aizliegts izmantot produktus ar ķīmisku vai bioķīmisku iedarbību (fermenti). Šajā ražošanas posmā aizliegts izmantot arī “talku”. Pēc ekstrakcijas eļļa jāuzglabā nerūsējošā tērauda traukos vai apdedzināta māla cisternās ar pārtikas produktiem paredzētu emalju; visiem traukiem jābūt pilnīgi tīriem un tie jātur sanitāri higiēniskajām prasībām atbilstošās vietās. Tirdzniecības vajadzībām neapstrādātu “Irpinia Colline dell’Ufita” olīveļļu iepilda šādos traukos: tumša stikla, keramikas un apdedzināta, emaljēta māla pudelēs vai baltā skārda traukos, kuru tilpība nepārsniedz 5 litrus; traukus aizzīmogo un piestiprina etiķeti. Eļļu var iepildīt arī vienreizēji lietojamos alumīnija folija vai likumā noteiktajām prasībām atbilstoša sintētiskā materiāla 10 ml maisiņos, uz kurām ir norādes saskaņā ar spēkā esošajiem noteikumiem un kontroles iestādes piešķirtais sērijas numurs. Neapstrādāto olīveļļu ar ACVN “Irpinia – Colline dell’Ufita” atļauts iegūt ar bioloģisku metodi. Lai garantētu un kontrolētu produkta izcelsmi un nepieļautu, ka tā transportēšana vaļējā iesaiņojumā izraisītu oksidēšanos vai ka mazinātos un zustu tam raksturīgās ķīmiskās un organoleptiskās īpašības, jo īpaši “Irpinia – Colline dell’Ufita” eļļai tik raksturīgās aromātisko zāļu un tomātu smaržas un garšas nianses, ko nosaka antioksidantu – fenolu un citu aromātisko savienojumu saturs, olīvu audzēšana, kā arī aizsargātā cilmes vietas nosaukuma “Irpinia Colline dell’Ufita” neapstrādātās olīveļļas ekstrahēšana un iepildīšana pudelēs jāveic 4.3. punktā definētajā ražošanas apgabalā. Tā kā šai olīveļļai raksturīgs augsts polinepiesātināto taukskābju saturs, tā viegli zaudē tai piemītošās organoleptiskās īpašības un tipiskumu gaisa skābekļa iedarbībā pārliešanas, sūknēšanas, transportēšanas un izkraušanas laikā – darbības, kuru veikšanas biežums būtu jo lielāks tad, ja iepildīšana pudelēs notiktu ārpus ražošanas apgabala.

4.6. Saikne:

ACVN Irpinia – “Colline dell’Ufita” neapstrādātās olīveļļas aromātiskums un garšas īpašības atkarīgas galvenokārt no “Ravece” šķirnes olīvām, ko audzē 4.3. punktā noteiktajā ražošanas apgabalā, kur tās iegūst raksturīgās īpašības – produkts iegūst stipri izteiktu augļu garšu ar līdzsvarotu rūgtenumu un pikantumu, kura īpatnība ir skaidri jūtams zāļu aromāts ar patīkamām zaļo tomātu un artišoku niansēm. Attiecīgās teritorijas īpašības, kā mikroklimats, augsne, kā arī audzēšanas agrotehnikas un ražošanas metodes īpatnības, ko gadsimtu gaitā Irpinia olīvu audzētāji pārmantojuši no paaudzes paaudzē, neapšaubāmi sekmē šīs neapstrādātās olīveļļas atpazīstamību.

Maigais klimats, kam reizēm raksturīgi neparasti aukstuma uzplūdi, kā arī olīvkoku izvietojums diezgan lielās augstienēs ir bijuši galvenie faktori, kas noteikuši “Ravece” šķirnes nostiprināšanos šajā teritorijā, jo tā ir šķirne, kas izturīga gan pret salu un sniegu ziemā, gan arī salnām pavasarī. Olīvkoki šajā apgabalā bijuši sastopami jau kopš romiešu laikiem un audzēti pat nogāzēs ar 20 % lielu slīpumu, vairāk vai mazāk mālainos, vidēji auglīgos zemes gabalos ar nabadzīgām ūdensresursiem. Pēc cilmes šādas augsnes kalnainos apvidos šeit ir kaļķainas, merģeļainas un mālainas, bet līdzenumos – aluviālas un irdenas. Ne ārkārtīgi bargās ziemas un ne pārāk karstās vasaras apgabala klimatu kopumā ietekmējušas īpaši labvēlīgi, tāpēc olīvkoki laika gaitā šeit ieauguši labi. Gada vidējais nokrišņu daudzums ir 700 mm, temperatūra reti kad noslīd zem nulles, tikai īslaicīgi sasniedzot pat – 4 °C; vidējā temperatūra ir + 18 °C. Visu šo faktoru kopums ir par iemeslu tam, ka šejienes olīveļļa ar savām ķīmiskajām un organoleptiskajām īpašībām krasi atšķiras no jebkuras citas neapstrādātas olīveļļas, tādējādi padarot to ļoti vertīgu un aizsargājamu. Kopš 1517. gada Ariano katedrāles kapitula inventāra sarakstā iekļauta “pretējā pusē augoši vīnogulāji ar pieciem atbalsta mūrīšiem, un to iekšpusē divi olīvkoku stumbri”; olīvu audzēšanu rosinājis arī toponīms “fontana dell’oliveto”“Amando” tuvumā vai “Cerrito vīnogulāji ar dažiem olīvkoku stumbriem”, vai “sakņu dārzs ar četrpadsmit jaukiem olīvkoku stumbriem”, vai arī “sakņu dārzs ar olīvkokiem Ariano pakalnos”, vai “līdzenumā sastādīts sakņu dārzs ar olīvkoku stumbriem”. Saskaņā ar Nikolas Flammijas (Nicola Flammia)darbu “Storia della Città di Ariano” (“Ariano pilsētas vēsture”)(1893) olīvu audzēšana šajā teritorijā strauji attīstījās XIX gadsimtā, jo 1893. gadā darbojušies 29 “trappeti” jeb olīvu spiestuves. No Flammijas darbiem uzzinām arī, ka “ar kokiem vislabāk apstādīti ir zemes gabali S. Liberatore, Ottaggio, Cerreto un Viaggiano platībās”, kuri atrodas no 400 līdz 600 m virs jūras līmeņa un kuros ik gadu ražoja “50 000 tomolu (amforu jeb 2 265 gramus) olīveļļas”, un vienas amforas satura cena bija 1,3 liras, kamēr pati amfora maksāja 3 liras. Īpašības vārds “Ravece” jau sastopams darbā “Platea Urbis et foranea”, ko 1517. gadā sarakstījis bīskaps Diomēds Karafa (Diomede Carafa); no šā autora uzzinām, ka sv. Nikolaja kapelai, kas uzbūvēta sv. Mateja draudzes baznīcā, bijis “ravej ala sala sakņu dārzs”; šis īpašības vārds minēts arī bīskapa Donato de Laurentiis“Pastorālajā vizītē” 1580. gadā, apliecinot, ka kapelā šajā vietā vienmēr bijis “ravei sakņu dārzs”.

4.7. Pārbaudes struktūra:

Nosaukums: IS.ME.CERT.

Adrese:

Via G. Porzio — Centro direzionale Isola G/1, Scala C, 13o piano, int. 98 80143 — Napoli ITALIA

Tel. +39 0817879789

Fakss +39 0816040176

E-pasts: info@ismecert.it

4.8. Marķējums:

Aizsargātajam cilmes vietas nosaukumam “Irpinia Colline dell’Ufita” uz etiķetes jābūt atveidotam ar skaidri salasāmiem, neizdzēšamiem burtiem tādā krāsā, lai tie krasi izdalītos uz etiķetes fona un stipri atšķirtos no pārējām norādēm, kas lietotas uz etiķetes. Turklāt uz etiķetes jābūt arī turpmāk aprakstītajam logotipam un Kopienas ACVN logotipam. Neapstrādātās olīveļļas logotipu veido zieds ar 13 ziedlapiņām, atveidojot ar rokām gleznotu attēlu uz Ariano keramikas traukiem: dzeltenas, oranžas, sarkanbrūnas un kastaņbrūnas krāsas vainags, kurā ietverts nosaukums “Irpinia Colline dell’Ufita”. Uzraksts atveidots “Post Medieval” burtu garnitūrā “Medium” rakstā baltiem burtiem uz tumšas kastaņkrāsas fona. Attēla vidū ir balts aplis ar smalku oranžas krāsas apmali, aplī melnā krāsā uz balta fona “Rotis Semisans” burtu garnitūrā “Extra bold” rakstā norādīts “OLIO EXTRAVERGINE DI OLIVA D.O.P.”. Pašā vidū melniem burtiem karolingu–beneventiešu seno rokrakstu atveidā ierakstīta norāde “Ravece”. Zem baltā apļa, apakšējai daļai iesniedzoties zieda ārējā malā, atveidotas Itālijas kontūras, saplacinātas bumbiņas veidā iezīmējot Ufita apgabalu. Ir atļauts norādīt atsauci uz olīvu bioloģiskās audzēšanas veidu.

(1) CVr % (robustais variāciju koeficients) mazāks par vai vienāds ar 20.